'N GESONDE LIGGAAM EN 'N GESONDE GEES | Doctor Francois Retief's Blog
'N GESONDE LIGGAAM EN 'N GESONDE GEES
This entry was posted on 1 November 2008, in Uncategorized. Bookmark the permalink.	1 Kommentaar
'n Omvattende benadering tot gesondheidsorg
Gesonde mense het nie 'n dokter nodig nie .
Algemene gesondheid na liggaam en gees is ons oogmerk. Kyk na die definisie van gesondheid volgens die WGO:
Om te voldoen aan hierdie definisie verg 'n spanpoging. Die wysheid van die skepping is die beste leermeester wat ons kan vra. Voeg "common sense" daarby en ons het 'n wenresep.
Hier volg 'n paar algemeen bekende teikens waarna ons behoort te streef.
1. Massa-indeks (die verhouding tussen gewig in kg.en lengte): <25
2. Middellyn omtrek <102 cm (94) vir mans < 80 cm (88) vir vroue.
3. Bloedglukose vastend <5.5mmol/l.; na ete <7.5mmol/l.;
4. Totale cholesterol <5mmol/l (indien kompliksies soos hartsiekte reeds aanwesig is, word die teiken <4.5mmol/l)
5. LDL ("slegte", gevaarlike cholesterol) <3mmol/l; (indien komplikasies reeds aanwesig is, <1.8mmol/l)
6. Trigliseriede <1.7mmol/l,
7. HDL (goeie cholesterol) moet >1 wees by mans, >1.2 by vroue ('n waarde van >1.6 mmol/l waarborg amper bloedvatgesondheid).
Indien hierdie bloedwaardes bokant die teikens is, verhoog die vlakke van inflammasie in die hele liggaam. Inflammatoriese verandering is een van die grootste gevare vir die ontstaan van bloedvatsiektes en neuro-degeneratiewe siektes soos Alzheimer se siekte, Parkinsonisme, ouderdomsdemensie ensovoorts.
Inflammatoriese verandering in die liggaam is ook sentraal in die ontwikkeling van kanker (prostaat, kolon, bors, ginekologies ensovoorts)
Gesondheid kan nie gekoop of met pille en medisyne gewaarborg word nie.
Doelgerigte insette is op 'n daaglikse basis nodig om die liggaam op te pas en reg te onderhou, en dis hier waar die regte instelling teenoor jou gesondheid, en 'n gesonde lewenstyl, nodig is.
Soos al my pasiёnte weet, is 'n mens se eetgewoontes 'n belangrike bepaler van jou uiteindelike gesondheidstoestand. 'n Opsomming van 'n gesonde eetpatroon is:
Gee jou liggaam wat dit nodig het, wanneer dit nodig is
Nie te min nie en ook nie te veel nie
Moet dit nie dinge voer waarvoor dit nie ontwerp is nie
Moet geen kos of enigiets anders inneem wat die liggaam kan beskadig nie.
Wat fisieke aktiwiteit betref, is een van die vereistes om minstens 1600 kalorieё per dag in oefening te verbrand.
One thought on "'N GESONDE LIGGAAM EN 'N GESONDE GEES"
7 September 2011 om 8:22 vm
Ek is net opsoek na raad. My swaer het 'n hartaanval gehad , net 28% van sy hart werking is oor. Ons wil net weet hoe gesond is oefening vir so persoon. Watter tipe oefening kan hy doen en hoe lank per dag. Ek sal bly wees as u my asb kan laat weet. Baie dankie.